5. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 7402 της 9 Φεβρ./5 Μαρτ. 1962 (ΦΕΚ Β΄ 71) Περί εγκρίσεως του κανονισμού των υπό του Κέντρου Οικονομικών Ερευνών παρεχομένων υποτροφιών. Έχοντες υπ’ όψιν το άρθρ. 1 παρ. 3 του υπ’ αριθ. 445 Β.Δ. της 30-6/11.7.61 «περί οργανώ-σεως, διοικήσεως και λειτουργίας του Κέντρου Οικονομικών Ερευνών»    και   το   υπ’  αριθ. (Αντί των σελ. 299-301) Σελ. 299(α) 257-009 Κέντρο Προγραμματισμού και Οικονομικών Ερευνών (ΚΕΠΕ) 24.Γ.η.5 128/17.1.1962 έγγραφον του Ιδρύματος τούτου, αποφασίζομεν: Εγκρίνομεν τον Κανονισμόν των υπό του Κέντρου Οικονομικών Ερευνών παρεχομένων υποτροφιών, ως ούτος κατηρτίσθη υπό του Διοικητικού Συμβουλίου του Ιδρύματος τούτου κατά την υπ’ αριθ. 1 Συνεδρίαν αυτού της 13.1.1962, έχοντα ως ακολούθως: Κανονισμός Υποτροφιών παρά τω Κ.Ο.Ε.  Α΄. Σκοπός και διάρκεια των Υποτροφιών 1.Αι υποτροφίαι αποσκοπούν εις την εξάσκησιν των υποτρόφων εις την οικονομικήν έρευναν δι’ ειδικής εκπαιδεύσεως και συμμετοχής αυτών εις οικονομικάς μελέτας διενεργουμένας υπό του Κ.Ο.Ε. 2.Η διάρκεια των υποτροφιών ορίζεται διετής, δυναμένη εις εξαιρετικάς περιπτώσεις να παραταθή επί εν εισέτι έτος τη εισηγήσει του Γενικού Επιστημονικού Διευθυντού του Κέντρου. 3.Μετά την λήξιν της τριετίας κατ’ ανώτατον όριον, οι υποψήφιοι δύνανται τη προτάσει του Γεν. Διευθυντού να αποσταλούν προς μετεκπαίδευσιν εις το εξωτερικόν. Κριτήριον εκλογής αποτελεί η επίδοσις αυτών παρά τω Κ.Ο.Ε. Β΄.Στοιχεία Υποψηφιότητος 1.Αι υποτροφίαι χορηγούνται εις υποψηφίους Ελληνικής εθνικότητος. 2.Ως ανώτατον όριον ηλικίας ορίζεται το 30όν έτος συμπεπληρωμένον. 3.Αι υποτροφίαι χορηγούνται μόνον κατόπιν διαγωνισμού εις πτυχιούχους Ανωτάτων Εκπαιδευτικών Ιδρυμάτων, της ειδικότητος καθοριζομένης δια της προκηρύξεως του διαγωνισμού. 4.Οι υποψήφιοι δέον να υποβάλουν μετά την προκήρυξιν των εξετάσεων τα ακόλουθα στοιχεία: α)Πιστοποιητικόν γεννήσεως. β)Προκειμένου περί αρρένων βεβαίωσιν ότι εξεπλήρωσαν τας στρατολογικάς των υποχρεώσεις ή ότι απηλλάγησαν τούτων κανονικώς. γ)Αντίγραφον Ποινικού Μητρώου. δ)Αντίγραφον πτυχίου Ανωτάτου Εκπαιδευτικού Ιδρύματος. ε)Ενδεχομένως αντίτυπον δημοσιευμάτων και λοιπά στοιχεία επιστημονικής δράσεως. ς)Σύντομον αυτοβιογραφικόν σημείωμα. Γ΄.Τρόπος διεξαγωγής Διαγωνισμού και  Βαθμολογίας. α)Η προκήρυξις του διαγωνισμού λαμβάνει ευρείαν δημοσιότητα (τύπος, ραδιόφωνον κλπ.) β)Μεταξύ προκηρύξεως και χρόνου διεξαγωγής του διαγωνισμού παρέχεται προθεσμία δια να προπαρασκευασθούν οι υποψήφιοι και να συγκεντρώσουν τα απαιτούμενα στοιχεία. Σελ. 300(α) 257-010 γ)Η εξεταστική Επιτροπή ορίζεται υπό του Γενικού Επιστημονικού Διευθυντού και αναγγέλλεται την ημέραν του διαγωνισμού. δ)Ο διαγωνισμός διενεργείται επί των κάτωθι μαθημάτων: 1.Oικονομική ανάλυσις (γραπτώς και προφορικώς). 2.Στοιχεία Γενικών Μαθηματικών (γραπτώς). 3.Στοιχεία Στατιστικής (γραπτώς) 4.Γραπτή και προφορική εξέτασις εις μίαν των γλωσσών Αγγλικής, Γαλλικής, Γερμανικής ή Ιταλικής, καθοριζομένης εκάστοτε δια της προκηρύξεως του διαγωνισμού. ε)Η εξεταστέα ύλη επί των ανωτέρω μαθημάτων ορίζεται άμα τη προκηρύξει του διαγωνισμού. ς)Η κλίμαξ της βαθμολογίας ορίζεται από 0 έως 10, με βάσιν δια μεν την Οικονομικήν Ανάλυσιν 6 δια γραπτά και προφορικά κεχωρισμένως, δια δε τα λοιπά μαθήματα 5. ζ)Υποψήφιος μη λαβών την βάσιν εις έν εκ των μαθημάτων απορρίπτεται, διακοπτομένης της περαιτέρω συμμετοχής εις τον διαγωνισμόν. η)Η σειρά επιτυχίας προσδιορίζεται εκ του γενικού μέσου όρου της βαθμολογίας όλων των μαθημάτων. Δια τον υπολογισμόν τούτον λαμβάνεται υπ’ όψιν προκειμένου περί των μαθημάτων της Οικονομικής Αναλύσεως των Μαθηματικών και των Αγγλικών ο μέσος όρος γραπτής και προφορικής βαθμολογίας. Δ΄.Ανακήρυξις Υποτρόφου α)Οι υπότροφοι ανακηρύσσονται υπό του Διοικητικού Συμβουλίου του Κ.Ο.Ε. κατά την τάξιν της βαθμολογίας των. Δια τον προσδιορισμόν της σειράς επί ισοβαθμίας λαμβάνεται υπ’ όψιν η επιστημονική δράσις του υποψηφίου. β)Το ακριβές ποσόν της υποτροφίας καθορίζεται τελικώς υπό του Διοικητικού Συμβουλίου τη προτάσει του Γεν. Επιστημονικού Διευθυντού και αναγράφεται εκάστοτε εις την προκήρυξιν του διαγωνισμού. γ)Ο υποψήφιος ανακηρύσσεται υπότροφος υπογράφων σύμβασιν μετά του Κ.Ο.Ε. εις την οποίαν διατυπούνται τα δικαιώματα και αι υποχρεώσεις του. 24.Γ.η.5 Κέντρο Προγραμματισμού και Οικονομικών Ερευνών (ΚΕΠΕ) 